Nafarroako Parlamentuko Mahaiak, 2022ko urriaren 24an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Isabel Olave Ballarena andreak aurkeztutako galdera, Lekaroz-Baztan Enpresa-campusaren enpresa-mintegiaren proiektuaren inguruan egindako informazio-eskaerei ez erantzuteari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Garapen Ekonomiko eta Enpresarialeko Batzordean izapidetzea.

Iruñean, 2022ko urriaren 24an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikia dagoen Isabel Olave Ballarena andreak, Legebiltzarreko Erregelamenduan ezarritakoaren babesean, honako galdera hau aurkezten du, Garapen Ekonomiko eta Enpresarialeko kontseilariak Batzordean ahoz erantzun dezan:

Zergatik ez diezu erantzuten Lekaroz-Baztan Enpresa Campusaren Enpresa Mintegiaren proiektuaren inguruan egindako informazio-eskaerei?

Iruñean, 2022ko urriaren 20an

Foru parlamentaria: Isabel Olave Ballarena